6. ΑΝΑΓΚ. ΝΟΜΟΣ υπ’ αριθ.124 της 24 Αυγ./4 Σεπτ.1967 (ΦΕΚ Α΄ 151) Περί χορηγήσεως επιδόματος αεροθεραπείας εις τους φυματικούς ησφαλισμένους και συνταξιούχους του Ι.Κ.Α. και των λοιπών ασφαλιστικών Οργανισμών αρμοδιότητος του Υπουργείου Εργασίας.  Άρθρ.1.-Δι’ αποφάσεως των Υπουργών Εργασίας και Οικονομικών, κατ’ έτος εκδιδομένης, δύναται να παρέχηται επίδομα αεροθεραπείας κατά την θερινήν περίοδον εκάστου έτους εις τους φυματικούς ησφαλισμένους και συνταξιούχους του Ιδρύματος Κοινωνικών Ασφαλίσεων και των λοιπών ασφαλιστικών Οργανισμών αρμοδιότητος του Υπουργείου Εργασίας. Το επίδομα τούτο καταβάλλεται εις τας κάτωθι κατηγορίας και εφ’ όσον υφίσταται προς τούτο οικονομική ευχέρεια παρ’ εκάστω Οργανισμώ. α) Τους επιδοτουμένους. β) Τους συνταξιοδοτουμένους. γ) Τους λαμβάνοντας επίδομα αναπροσαρμογής. δ) Τους βοηθηματούχους. ε) Τους συνταξιούχους λόγω γήρατος με ποσοστόν αναπηρίας άνω του 33 %. Δια της αυτής αποφάσεως ορίζεται το ποσόν του επιδόματος, αι προϋποθέσεις χορηγήσεώς του, η ημερομηνία ενάρξεως της χορηγήσεως, τα υποβλητέα δικαιολογητικά ως και πάσα λεπτομέρεια αναγκαία δια την χορήγησιν αυτού. «Υπό τας αυτάς ως άνω προϋποθέσεις χορηγείται επίδομα αεροθεραπείας εις τους πάσχοντας από καρκίνον (Ca) των πνευμόνων και από πνευμονοκονίασιν». Το μέσα στα « » τελευταίο εδάφιο προστέθηκε από το άρθρ.14 Νόμ.1066/1980 (ΦΕΚ Α΄ 183). «Με τις ίδιες προϋποθέσεις χορηγείται το επίδομα αεροθεραπείας και στους νεφροπαθείς ασφαλισμένους και συνταξιούχους του ΙΚΑ και των άλλων ασφαλιστικών οργανισμών». Το τελευταίο εδάφιο προστέθηκε από το άρθρ.12 Νόμ.1276/24-24 Αυγ.1982 (ΦΕΚ Α΄ 100), Τόμ.39Β΄, σελ.972,01. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 